Hoții de oxigen prosperă în criza COVID-19: directorul PNL cercetat penal pentru escrocherii cu aparate de aer le-a dublat acum prețul și spune că “sunt la reducere”
Fost director general la Vitalaire Iași, expus public de o investigație a echipei GSP & Libertatea și cercetat penal într-un dosar tărăgănat ani de zile de procurorii din Iași, Lucian Bentu s-a întors în business-ul cu aparate de aer. 
Bentu a devenit director general la Oxigen24 și vinde aparate care costau 5.990 lei cu 9.690 lei, prezentându-le drept reduse. 
Lucian Bentu, 40 de ani, a fost director general la Vitalaire Iași, sucursala liderului mondial de gaze industriale, AirLiquide Vitalaire.  Firma condusă de Bentu îi păcălea pe bătrânii bolnavi, cărora le livra aparate medicale de oxigen. Apoi îi dădea în judecată pe pacienți, pe baza unor documente falsificate.  Mulți dintre bolnavi erau în faze terminale. Dezvăluită de echipa de investigații în iarna lui 2016, afacerea a stârnit indignarea publică și i-a făcut pe procurori să facă o serie de percheziții. Multinaționala din Franța s-a delimitat de Bentu.  

Om politic cu dosar tergiversat de către Parchetul de pe lângă Tribunalul Iași Bentu a intrat în PNL și dosarul lui a fost tărăgănat de Parchetul de pe lângă Tribunalul Iași.  Și-a făcut o nouă firmă, Oxigen24. Compania sa a scumpit – chiar a dublat – unele aparate de aer, necesare pentru pacienții care au nevoie de oxigen în fazele serioase ale infecției cu coronavirus. Concentratoarele nu trebuie confundate cu ventilatoarele folosite în ATI.  Însă, dacă situația s-ar înrăutăți pe final de lună, iar mulți infectați ar urma să se refacă la domiciliu, cei cu forme agresive ale bolii – ori persoanele în vârstă – ar putea avea nevoie de concentratoare. 
De la 5.990 lei, aparatul oferit de Bentu e vândut acum cu 9.690 lei. Și trecut la reducere
Oxigen24 și CPAP24 sunt platforme-surori pe care se vând concentratoare de oxigen și aparate CPAP – pentru cei care ce suferă de sindromul apneei în somn. Firma pe care se desfășoară afacerile sunt pe numele tatălui lui Lucian, Stelian, din Tecuci.  

Mai multe imagini de dinaintea crizei arată că aparatele costau: 5.990 lei – Compact 1025KS (concentrator de oxigen) 3.890 lei – Compact 525KS (concentrator de oxigen) Azi, dacă intrăm pe același site oxigen24.ro, prețurile sunt aproape duble: 9.690 lei – Compact 1025KS (concentrator de oxigen) 6.990 lei – Compact 525KS (concentrator de oxigen) Ei bine, ambele apar la reducere de 3%, respectiv 13%! Libertatea a verificat autenticitatea ofertelor, iar acestea au rămas, până în această dimineață, pe contul de Instagram oxigen24.ro, aici. Au fost postate la final de 2019, acum 4 luni.  Ce a însemnat escrocheria Vitalaire 

În 2016, informațiile au devenit publice după ce un om din interiorul firmei a contactat echipa de investigații și ziariștii au publicat documentele Vitalaire, în care s-a văzut cum compania:  Deconta pentru pacienți și, după moartea acestora, lua bani de la CAS. În mai bine de 30 de județe, au decontat bani și de la pacienții morți! Îi încărca pe pacienții în viață cu facturi multiple, mai mari decât cele reale.  Oamenii erau anunțați târziu, dobânzile ajungeau la 40% pe an și 3.000 de pacienți au fost dați în judecată de Vitalaire pentru neplată.  Practic, firma ajunsese dintr-una de închiriere de butelii de oxigen una de executări silite a celor mai nevoiași și bolnavi dintre clienți, totul pe baza unor escrocherii contabile!

[(('Știre Reală',), 477), (('Remedii Miraculoase',), 231), (('Noua Ordine Mondială',), 54), (('Înșelăciune', 'Big Pharma'), 237), (('Controlul Populației', 'Big Pharma'), 14), (('Supremația Românească',), 218), (('Armă Biologică',), 258), (('Supremația Românească', 'Religie'), 71), (('Reticență la Vaccinare',), 260), (('5G', 'Noua Ordine Mondială'), 247), (('Plandemic',), 181), (('Satiră',), 272)]